Sciant omnes fideles futuri et presentes quod ego, Clementia, do Deo et sancte Marie de Firmitate et monachis ejusdem loci quicquid juris habebam vel calumpniabam in quadam posa de terra que est in campo de Lionei, sub Perreria. Testes: Sofridus, Pontius de Dalmarei, frater ejus Clemencie, Bernardus de Rancei, monachi Firmitatis, Petrus, mulnarius de Sancto Cyro, Petrus de Clacei, Evrardus, serviens domine. Ego Dei gratia Petrus Cabilonis episcopus auctoritate Dei omnipotentis Patris et Filii et Spiritus Sancti et beatorum apostolorum Petri et Pauli atque sancti Vincentii levite et martiris omniumque sanctorum confirmo ea que continentur in carta ista. Si quis ea violaverit alienus a corpore et sanguine Domini nostri Ihesu Christi et a communione sancte ecclesie fiat et excommunicationi in perpetuum subjaceat nisi Deo et fratribus Firmitatis satisfecerit. Fiat. Fiat.